2001/269/EY: Komission päätös, tehty 3 päivänä huhtikuuta 2001, tietyistä suu- ja sorkkataudin vastaisista suojatoimenpiteistä Ranskassa tehdyn päätöksen 2001/208/EY muuttamisesta kolmannen kerran (ETA:n kannalta merkityksellinen teksti) (tiedoksiannettu numerolla K(2001) 1052)



Virallinen lehti nro L 094 , 04/04/2001 s. 0028 - 0028



Komission päätös, tehty 3 päivänä huhtikuuta 2001, tietyistä suu- ja sorkkataudin vastaisista suojatoimenpiteistä Ranskassa tehdyn päätöksen 2001/208/EY muuttamisesta kolmannen kerran (tiedoksiannettu numerolla K(2001) 1052) (ETA:n kannalta merkityksellinen teksti) (2001/269/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä suu- ja sorkkataudin vastaisista suojatoimenpiteistä Ranskassa tehdyn komission päätöksen 2001/208/EY(1), sellaisena kuin se on viimeksi muutettuna päätöksellä 2001/250/EY(2), ja erityisesti sen 13 a artiklan, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(3), sellaisena kuin se on viimeksi muutettuna direktiivillä 92/118/ETY(4) ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(5), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Ranskassa havaittujen uusien suu- ja sorkkatautitapausten vuoksi komissio laajensi tietyistä suu- ja sorkkataudin vastaisista suojatoimenpiteistä Ranskassa tehdyllä päätöksellä 2001/208/EY käyttöön otettujen toimenpiteiden soveltamisalaa ja pidensi niiden voimassaoloaikaa tekemällä päätöksen 2001/250/EY. (2) Tässä päätöksessä säädettyjen toimenpiteiden olisi oltava voimassa nykyisessä maantieteellisessä laajuudessaan kyseisten toimenpiteiden kohteena olevilla alueilla ainoastaan niin kauan, kuin se on tarpeen puolueettomasti määritellyin perustein, ja tämän vuoksi päätöksen 2001/208/EY 13 a artiklan mukaisesti liitteessä I mainituilla alueilla sovellettavien toimenpiteiden olisi komission päätöksellä koskettava ainoastaan tiettyjä departementteja 3 huhtikuuta 2001 alkaen. (3) Ranska on kyseisen artiklan mukaisesti ilmoittanut komissiolle 2 päivänä huhtikuuta, että uusia suu- ja sorkkatautitapauksia ei ole havaittu 30 päivän maaliskuuta 2001 jälkeen ja että kaikilla asianomaisilla tiloilla tehtyjen kliinisten tutkimusten ja laboratoriokokeiden tulokset olivat negatiiviset. (4) Komissio ilmoitti heti faksilla muille jäsenvaltioille, että niiden on mukautettava toimenpiteensä uuteen tilanteeseen. (5) Tilannetta tarkastellaan uudelleen pysyvän eläinlääkintäkomitean kokouksessa, joka on tarkoitus pitää 4 päivänä huhtikuuta 2001, ja toimenpiteitä mukautetaan tarvittaessa, ON TEHNYT TÄMÄN PÄÄTÖKSEN: 1 artikla Muutetaan komission päätös 2001/208/EY seuraavasti: 1) Korvataan päivämäärä 2 artiklan 2 kohdan a alakohdassa, 3 artiklan 3 kohdan a ja c alakohdassa, 5 artiklan 2 kohdan a alakohdassa ja 3 kohdan b alakohdassa, 6 artiklan 3 kohdassa, 7 artiklan 2 kohdassa sekä 8 artiklan 1 kohdassa päivämäärällä "25 päivää helmikuuta 2001". 2) Korvataan liitteessä I ilmaisu "kaikki Ranskan Euroopassa sijaitsevat departementit" ilmaisulla "Seine-et-Marne, Seine-Saint-Denis ja Val d'Oise". 3) Korvataan liitteessä II ilmaisu "kaikki Ranskan Euroopassa sijaitsevat departementit" ilmaisulla "kaikki Ranskan Euroopassa sijaitsevat departementit, liitteessä I mainittuja departementteja lukuun ottamatta." 2 artikla Tämä päätös on osoitettu kaikille jäsenvaltioille. Sitä sovelletaan 3 päivästä huhtikuuta 2001. Tehty Brysselissä 3 päivänä huhtikuuta 2001. Komission puolesta David Byrne Komission jäsen (1) EYVL L 73, 15.3.2001, s. 38. (2) EYVL L 90, 30.3.2001, s. 63. (3) EYVL L 224, 18.8.1990, s. 29. (4) EYVL L 62, 15.3.1993, s. 49. (5) EYVL L 395, 30.12.1989, s. 13.